„ Temeljem Odluke o proglašenju prirodne nepogode – suša za područje grada Zlatara, te općina Bedekovčina, Gornja Stubica, Kraljevec na Sutli, Hrašćina, Lobor i Mihovljan, KLASA: 990-05/22-01/05, URBROJ: 2140-02-22-22 od 13. rujna 2022. župana Krapinsko-zagorske županije Općina Kraljevec na Sutli će zaprimati prijave šteta od prirodne nepogode u periodu od **14. – 21. 09. 2022. godine.**

Prijavu štete potrebno je prijaviti na propisanom obrascu koji se nalazi u prilogu.

**Prijava štete na poljoprivredi**

Sukladno članku 10. Pravilnika o registru šteta od prirodnih nepogoda

(3) Štetu u poljoprivredi mogu prijaviti svi poljoprivredni proizvođači upisani u Upisnik poljoprivrednika

(4) Prijava štete od prirodnih nepogoda u poljoprivredi obavezno sadržava MIPBG poljoprivrednog proizvođača te ARKOD oznaku površine za koju se šteta prijavljuje ili broj katastarske čestice

Upute za prijavu na poljoprivredi:

Obrasce za prijavu šteta u poljoprivredi možete preuzeti i popuniti u Općini Kraljevec na Sutli, kao prilog obrascu prijave obavezno dostavite **LIST A i B Zahtjeva za potporu za 2022. godinu** koji ste preuzeli prilikom prijave poticaja u APPRRR-u u Krapini.

Privatne osobe koje nisu upisane u Upisnik poljoprivrednika:

Sukladno odredbama Pravilnika o registru šteta od prirodnih nepogoda osobe koje nisu upisane u Upisnik poljoprivrednika ne ispunjavaju uvjete za prijavu šteta u Registar šteta. Unatoč tome Općina Kraljevec na Sutli će zaprimiti prijavu štete od privatnih osoba no ne možemo jamčiti da će navedene prijave biti obrađene u Registru šteta.